SKRIFTLIG FORESPOERGSEL E-3469/98

af Ian White (PSE) til Kommissionen

(25. november 1998)

Om: Gennemfoerelse af Cardiff-aftalerne om integration

Kommissionen bedes oplyse foelgende:

1. Hvor mange VVM-vurderinger er der blevet udarbejdet i forbindelse med nye forslag forelagt paa samtlige raadsmoeder siden undertegnelsen af Cardiff-aftalen?

2. Hvilke tilsynsordninger er der etableret i Kommissionens regi for at sikre, at nye foreslag, som skal forelaegges paa et raadsmoede, er ledsaget af en VVM-vurdering?

3. Agter Kommissionen at forhindre, at forslag, som ikke er ledsaget af en VVM-vurdering (naar en saadan skal foreligge i henhold til Cardiff-aftalen), behandles paa et raadsmoede?

4. Ud fra hvilke kriterier har Kommissionen besluttet, hvorvidt der skal udarbejdes en VVM-vurdering i henhold til Cardiff-aftalen?

Svar afgivet paa Kommissionens vegne af Ritt Bjerregaard

(8. februar 1999)

Det aerede medlem henviser til "Cardiff-aftalen" i forbindelse med gennemfoerelse af integrering af miljoebeskyttelseskravene i andre sektorpolitikker. Der blev ikke underskrevet nogen formel aftale i Cardiff; Det europaeiske Raad vedtog nogle vigtige konklusioner baseret paa "Integration gennem partnerskab" - papiret, der var blevet forelagt at Kommissionen(1). I disse konklusioner tilsluttede Det europaeiske Raad sig ideen om, at alle nye stoerre planlaegningsforslag skulle, hvor det er hensigtsmaessigt, ledsages af en miljoevurdering.

Ideen med en saadan vurdering var faktisk allerede blevet vedtaget af Kommissionen i dens interne beslutning om integration fra juli 1997, der markerede Kommissionens fornyede indsats for at integrere miljoehensyn. Disse foranstaltninger fokuserer navnlig paa behovet for at sikre, at der tages hensyn til miljoeaspekter saa tidligt som muligt i beslutningstagningsproceduren, nogle gange aar foer et kommissionsforslag fremsaettes. Kursen er derfor at udarbejde fremsynede sektorpolitiske erklaeringer om integration. Kommissionen har allerede behandlet beroeringsfladen mellem miljoeet og andre sektorer i meddelelser om handel, transport og samhoerighed. Disse meddelelser kan give et vigtigt grundlag for udarbejdelsen af sektorpolitiske erklaeringer paa disse omraader.

Blandt 1997-foranstaltningerne var der ogsaa et krav om screening for at fastlaegge, hvilke tiltag der maatte faa vaesentlige virkninger paa miljoeet og derfor skulle underkastes en foerste vurdering. Der fastlaegges om noedvendigt noeglelovforslag ved hjaelp af et system med "groenne stjerner" alt efter behovet for miljoevurdering, der skulle indgaa i det forslag, der fremsaettes med henblik paa afgoerelse. Kommissionen erkender, at dette system har vist sig at vaere svaerere at operere med, end det oprindeligt var tilsigtet.

I mange tilfaelde tages miljoedimensionen imidlertid fuldt ud i betragtning, skoent den faktiske fremstilling kan variere fra sag til sag. Der har f.eks. vaeret et betydeligt miljoeinput i loebet af 1997 og 1998 til saa vigtige forslag som Agenda 2000-pakken(2), hvor miljoespoergsmaal er integreret i selve forslagene, og denne beroeringsflade forklares i "begrundelsen", der er tilknyttet disse kritiske forslag.

For at naa frem til et mere effektivt virkende system er Kommissionen i oejeblikket ved at gennemgaa sine interne procedurer for at laegge stoerre vaegt paa:

- tidligere politisk dialog mellem tjenestegrene for at fastlaegge omraader, hvor der er miljoemaessige beroeringsflader

- systematisk anvendelse, og yderligere udvikling, at screening, der er medtaget i Kommissionens interne procedurehaandbog for at hjaelpe med til at bestemme omraader med miljoemaessig interesse og kriterier for vurdering

- mere personaleuddannelse i de planlaeggende tjenestegrene inden for miljoevurdering

- systematisk tilsyn og kontrol udfoert af baade generalsekretariatet og miljoetjenestegrenene

- stoerre personalemaessigt input fra miljoetjenestegrenene til integrationsspoergsmaal.

Denne gennemgang skulle afsluttes ved aarets udgang for at sikre en mere omfattende og systematisk approach i forbindelse med gennemfoerelse af 1999-arbejdsprogrammet. Kommissionen vil rapportere om fremskridt inden for interne integrationsforanstaltninger, naar den aflaegger rapport om fremskridt inden for den overordnede integrationsproces.

(1) KOM(98) 333 endelig udg.

(2) KOM(97) 2000 endelig udg.